ชื่อเรื่อง รายงานการจัดการเรียนรู้โดยใช้บทเรียนสำเร็จรูป ชุด ASEAN Countries :

การเรียนรู้ประวัติเพื่อนสมาชิกประชาคมอาเซียน วิชา ภาษาอังกฤษพื้นฐาน 4 (อ32102)

กลุ่มสาระการเรียนรู้ภาษาต่างประเทศ ชั้นมัธยมศึกษาปีที่ 5

ผู้รายงาน นางจันทร์ณาวา แจ่มจำรัส

ปีที่ทำการศึกษา พ.ศ. 2556

**บทคัดย่อ**

การดำเนินการศึกษาในครั้งนี้ มีวัตถุประสงค์ เพื่อรายงานการจัดการเรียนรู้ โดยใช้บทเรียนสำเร็จรูป ชุด ASEAN Countries : การเรียนรู้ประวัติเพื่อนสมาชิกประชาคมอาเซียน วิชา ภาษาอังกฤษพื้นฐาน 4 (อ32102) กลุ่มสาระการเรียนรู้ภาษาต่างประเทศ สำหรับนักเรียนชั้นมัธยมศึกษาปีที่ 5

ให้มีประสิทธิภาพตามเกณฑ์ 80/80 เพื่อเปรียบเทียบผลสัมฤทธิ์ทางการเรียนของนักเรียน ก่อนเรียน

และหลังเรียน ด้วยการจัดการเรียนรู้โดยใช้บทเรียนสำเร็จรูป ชุด ASEAN Countries : การเรียนรู้ประวัติเพื่อนสมาชิกประชาคมอาเซียน และเพื่อศึกษาความพึงพอใจของนักเรียน ที่มีผลต่อการจัดการโดยใช้บทเรียนสำเร็จรูป ชุด ASEAN Countries : การเรียนรู้ประวัติเพื่อนสมาชิกประชาคมอาเซียน

กลุ่มประชากร คือ นักเรียนชั้นมัธยมศึกษาปีที่ 5 โรงเรียนเบญจมราชรังสฤษฎิ์ 5 จังหวัดฉะเชิงเทรา

ภาคเรียนที่ 2 ปีการศึกษา 2556 จำนวน 20 คน

เครื่องมือที่ใช้ในการเก็บรวบรวมข้อมูลเพื่อการศึกษาในครั้งนี้ ได้แก่

1) การจัดการเรียนรู้โดยบทเรียนสำเร็จรูป ชุด ASEAN Countries : การเรียนรู้ประวัติเพื่อนสมาชิกประชาคมอาเซียน วิชา ภาษาอังกฤษพื้นฐาน 4 (อ32102)

2) แบบทดสอบวัดผลสัมฤทธิ์ทางการเรียนบทเรียนสำเร็จรูป ชุด ASEAN Countries :

การเรียนรู้ประวัติประเทศเพื่อนสมาชิกประชาคมอาเซียน วิชา ภาษาอังกฤษพื้นฐาน 4 (อ31202)

แบบเลือกตอบ 4 ตัวเลือก จำนวน 30 ข้อ

3) แบบสอบถามความพึงพอใจของนักเรียนที่มีต่อการจัดการเรียนรู้โดยบทเรียนสำเร็จรูป

ชุด ASEAN Countries : การเรียนรู้ประวัติเพื่อนสมาชิกประชาคมอาเซียน วิชา ภาษาอังกฤษพื้นฐาน 4

(อ32102) จำนวน 10 ข้อ

ผลการศึกษาพบว่า ประสิทธิภาพของการจัดการเรียนรู้โดยบทเรียนสำเร็จรูป ชุด ASEAN Countries : การเรียนรู้ประวัติเพื่อนสมาชิกประชาคมอาเซียน วิชา ภาษาอังกฤษพื้นฐาน 4 (อ32102) ที่พัฒนาขึ้นมีค่าเท่ากับ 84.30/85.17 ซึ่งสูงกว่าเกณฑ์ที่กำหนดไว้คือ 80/80 ถือได้ว่ามีประสิทธิภาพที่ดี ผลสัมฤทธิ์ทางการเรียนของนักเรียน หลังจากเรียนด้วยสำเร็จรูป ชุด ASEAN Countries : การเรียนรู้ประวัติเพื่อนสมาชิกประชาคมอาเซียน วิชา ภาษาอังกฤษพื้นฐาน 4 (อ32102) สูงกว่าก่อนเรียนอย่างมีนัยสำคัญทางสถิติที่ระดับ .01 และนักเรียนมีความพึงพอใจต่อบทเรียนสำเร็จรูป ชุด ASEAN Countries : การเรียนรู้ประวัติเพื่อนสมาชิกประชาคมอาเซียน อยู่ในระดับมาก ซึ่งมีค่าเฉลี่ยในภาพรวมเท่ากับ 4.32